Premierul spaniol va propune măsuri în Uniunea Europeană împotriva algoritmilor care „otrăvesc societatea”
Proprietarii rețelelor de social media ar trebui să fie considerați responsabili pentru „otrăvirea societății” și erodarea democrației cu algoritmii lor, a declarat miercuri prim-ministrul spaniol Pedro Sanchez, adresându-se Forumului Economic Mondial de la Davos, potrivit Reuters, preluată de Agerpres. Sanchez a mai spus că va propune la o reuniune a Consiliului European să se pună capăt anonimității pe social media, inclusiv prin conectarea datelor utilizatorilor la un portofel de identitate comun european și prin a face algoritmii mai transparenți.